Mikael Salomon

Mikael Salomon (* 24. Februar 1945 in Kopenhagen, Däänmark) is en däänschen Kameramann, Filmspeelbaas, Filmproduzent un Visual Effects-Maker vun däänische Afkummst.

 Leven 
Boren un Opwossen is Salomon in Däänmark. Sien Arbeit hett he dorüm in Skandinavien anfungen, woneem he bi ruchweg 50 Filmen as Kameramann arbeit hett. Dorna, Mitt vun de 1980er Johren, güng he na Hollywood. Toeerst hett he dor för Amblin Entertainment ok wedder as Kameramann arbeit, hett aver teemlich wesselt. Siet 1993 arbeit he as Speelbaas för Speelfilmen un ok för Feernsehregen.

To sien bekanntsten Arbeiten as Kameramann tellt de Horrorfilm Arachnophobia vun 1990 un de Actionfilm Backdraft, de een Johr later rutkamen is. För sien Arbeiten is he tweemol för’n Oscar vörslahn worrn. Dat eerste mol in de Kategorie Bets Kamera för sien Arbeit an The Abyss. Dat annere mol för Backdraft, bi den he nich blots achter de Kamera stünn, man ok op’t Rebeet vun de Trickeffekten arbeit hett. Dat weer sien bit hüüt eenzige Arbeit bi de Visual Effects mit Computeranimatschoon. Tosamen mit Allen Hall, Clay Pinney un Scott Farrar weer he dorüm för den Oscar in de Kategorie Best Trickeffekt nomineert.

Mikael Salomon is siet den 22. Januar 2000 mit de US-amerikaansche Speelbaas-Helpsfro Nancy Blewer verheiraat. Al fröher in Däänmark harr he en Verbinnen, ut de sien Dochter Katrine Salomon stamt. Se is in Däänmark en bekannte Feernsehjournalistin.

 Filmografie (Utwahl) 
 Johr Titel Funkschoon 1963 Hurra for os Kamera 1969 Sonja - 16 årdt.: Beichte eines Porno-Mädchens Kamera 1970 De 5 i fedtefadetdt.: Fünf Freunde in der Tinte Kamera 1970 Daddy, Darlingdt.: Katja – Alle brauchen Liebe Kamera 1971 Et døgn med Ilsedt.: Danish Movie Kamera 1972 Rektor på sengekantendt.: Studentenfutter Kamera 1985 De flyvende djævledt.: Die fliegenden Teufel Kamera 1986 Oviridt.: Die Augen des Wolfs Kamera 1987 The Man Who Broke 1,000 Chains, Feernsehndt.: Der Mann, der 1000 Ketten sprengte Kamera 1988 Stealing Heavendt.: Liebe hinter Klostermauern - Nonnenspiegel 2 Kamera 1988 Torch Song Trilogydt.: Das Kuckucksei Kamera 1989 The Abyssdt.: Abyss – Abgrund des Todes Kamera 1989 Alwaysdt.: Always - Der Feuerengel von Montana  Kamera 1990 Arachnophobia Kamera 1991 Backdraftdt.: Backdraft – Männer, die durchs Feuer gehen KameraTrickeffekten 1992 Far and Awaydt.: In einem fernen Land Kamera 1993 A Far Off Placedt.: Die Spur des Windes Speelbaas 1998 Hard Rain Speelbaas 2000 Sole Survivor, Feernsehndt.: Survivor – Die Überlebende Speelbaas 2002 Band of Brothers, Feernsehreegdt.: Band of Brothers – Wir waren wie Brüder Speelbaas 2005 Over There, Feernsehreeg Speelbaas 2008 The Andromeda Strain, Feernsehndt.: Andromeda – Tödlicher Staub aus dem All SpeelbaasProduzent

 Utteken 
Mikael Salomon is bit hüüt mit fief Filmpriesen uttekent worrn. He weer för wietere acht Priesen örslahn, dorünner tweemol för den Oscar. Wunnen hett he:
 1976: den Sünnerpries vun de Bodil Awards för sien Kinematografie
 1986: den Robert in de Kategorie Best Kinematografie för De flyvende djævle
 1989: den ACE Award vun de CableACE Awards in de Kategorie Foto- oder Lichtregie bi en dramaatschen Film oder Minireeg för The Man Who Broke 1,000 Chains
 2002: den Emmy in de Kategorie Rutragen Speelbaas in en Minireeg oder Film för Band of Brothers
 2002: den Christopher Award in de Kategorie Feernsehn un Kabel för Band of Brothers

 Weblenken 

Kategorie:Mann
Kategorie:Börger von Däänmark
Kategorie:Filmproduzent
Kategorie:Speelbaas
Kategorie:Kameramann
Kategorie:Boren 1945